експозицията и, ако няма подобни данни, подходящ валидиран модел на изчисление.
 а)
 Оценката взема предвид следната информация:
 i)
 токсикологичните изследвания и изследванията на метаболизма, предвидени в приложението към Регламент (ЕС) No 544/2011 и резултатите от оценката им, включително допустимите нива на експозиция на оператора (ДНЕО). Допустимото ниво на експозиция на оператора е максималното количество активно вещество, на което може да бъде изложен операторът без неблагоприятни въздействия върху неговото здраве. ДНЕО се изразява в милиграми от химикала на килограм телесно тегло на оператора. ДНЕО се основава на най-високото ниво, при което не се наблюдава неблагоприятно въздействие при изследванията с най-чувствителните животински видове или, ако са налице съответни данни, при хората;
 ii)
 друга значима информация, свързана с активните вещества, като например физични и химични качества;
 iii)
 токсикологичните изследвания, предвидени в приложението към Регламент (ЕС) No 545/2011, включително, когато е необходимо, изследвания относно кожната абсорбция;
 iv)
 друга значима информация, предвидена в приложението към Регламент (ЕС) No 545/2011, като например:
 —
 състав на препарата,
 —
 естество на препарата,
 —
 размери, представяне и тип опаковка,
 —
 област на употреба и естество на културата или прицелния организъм
 —
 начин на прилагане, в това число боравене с продукта, неговото зареждане и смесване,
 —
 препоръчителни мерки за намаляване на експозицията,
 —
 препоръки за защитно облекло,
 —
 максималната доза на прилагане,
 —
 минимален обем за прилагане чрез пулверизация, посочен на етикета,
 —
 брой и график на прилаганията;
 б)
 оценката се извършва за всеки начин на прилагане и вид оборудване за прилагане, предлагани при употребата на продукта за растителна защита, както и за различните видове и размери съдове, които следва да се използват, като се вземе предвид смесването, операциите по товаренето, прилагането на продукта за растителна защита, почистването и рутинната поддръжка на използваното оборудване.
 2.4.1.2. Държавите-членки разглеждат информацията, която се отнася до естеството и характеристиките на предложената опаковка, особено информацията, свързана със следните аспекти:
 —
 видът на опаковката,
 —
 нейните размери и капацитет,
 —
 размера на отвора ѝ,
 —
 типът на устройството за затварянето ѝ,
 —
 нейните здравина, непропускливост и устойчивост при нормални условия на транспорт и боравене,
 —
 нейната устойчивост спрямо съдържанието ѝ и съвместимостта ѝ със същото.
 2.4.1.3. Държавите-членки разглеждат естеството и характеристиките на предложените защитни оборудване и облекло, особено по отношение на следните аспекти:
 —
 наличие и съответствие;
 —
 лекота на ползването, като се вземат предвид физическото натоварване и климатичните условия.
 2.4.1.4. Държавите-членки оценяват възможността за излагане на други хора (изложени на въздействие след прилагането на продукта за растителна защита случайни лица или работници) или животни на въздействието на активното вещество и/или други токсикологично значими съединения в продукта за растителна защита, при предложените условия на употреба.
 Оценката взема предвид следната информация:
 i)
 токсикологичните изследвания и метаболитните изследванията на активното вещество, предвидени в приложението към Регламент (ЕС) No 544/2011 и резултатите от оценката им, включително допустимите нива на експозиция на оператора;
 ii)
 токсикологичните изследвания, предвидени в приложението към Регламент (ЕС) No 545/2011, включително, когато е необходимо, изследвания относно кожната абсорбция;
 iii)
 друга значима информация относно продукта за растителна защита, предвидена в приложението към Регламент (ЕС) No 545/2011, като